《明教院》
宋代·方惟深

宝刹临苍峡，门迎万里船。
湍声沉鸟语，岸沫拥蛟涎。
朝供收崖粟，宵瓶煮石泉。
平生林壑趣，向此合留连。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。